พระราชกฤษฎีกาจัดตั้งเทศบาลเมืองศรีราชาจังหวัดชลบุรีพ.ศ. ๒๕๓๘ ภูมิพลอดุลยเดชป.ร.ให้ไว้ ณวันที่ ๒๓ กันยายน พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลเมืองโดยเปลี่ยนแปลงฐานะเทศบาลตำบลศรีราชา อำเภอศรีราชาจังหวัดชลบุรี เป็นเทศบาลเมืองศรีราชา จังหวัดชลบุรีอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช๒๕๓๘ และมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองศรีราชา จังหวัดชลบุรี พ.ศ. ๒๕๓๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลตำบลศรีราชาอำเภอศรีราชา จังหวัดชลบุรี เป็นเทศบาลเมืองมีชื่อว่า เทศบาลเมืองศรีราชาจังหวัดชลบุรีมาตรา ๔ให้กำหนดเขตเทศบาลเมืองศรีราชา จังหวัดชลบุรี ไว้ดังนี้หลักเขตที่ ๑ ตั้งอยู่ที่ฝั่งทะเลตรงแนวเส้นแบ่งเขตตำบลศรีราชากับตำบลบางพระด้านเหนือจากหลักเขตที่ ๑ เป็นเส้นเลียบตามแนวเส้นแบ่งเขตตำบลศรีราชากับตำบลบางพระไปทางทิศตะวันออก ผ่านทางหลวงแผ่นดินหมายเลข ๓ กรุงเทพมหานคร - ตราด ตรง กม. ๑๑๖ +๐๑๕ ถึงหลักเขตที่ ๒ ซึ่งตั้งอยู่ตรงจุดซึ่งห่างจากศูนย์กลางทางหลวงแผ่นดินหมายเลข๓ กรุงเทพมหานคร - ตราด ตามแนวเส้นตั้งฉาก ระยะ ๑๐๐ เมตร และเป็นจุดซึ่งแนวเส้นแบ่งเขตตำบลศรีราชากับตำบลบางพระบรรจบกับแนวเส้นแบ่งเขตตำบลศรีราชากับตำบลสุรศักดิ์ด้านตะวันออกจากหลักเขตที่ ๒ เป็นเส้นเลียบตามแนวเส้นแบ่งเขตตำบลศรีราชากับตำบลสุรศักดิ์ไปทางทิศใต้และตะวันตกเฉียงใต้ ถึงหลักเขตที่ ๓ ซึ่งตั้งอยู่ตรงจุดซึ่งตรงกับ กม.๑๑๙ + ๕๕๐ ของทางหลวงแผ่นดินหมายเลข ๓ กรุงเทพมหานคร - ตราดตามแนวเส้นแบ่งเขตตำบลศรีราชากับตำบลสุรศักดิ์ด้านใต้จากหลักเขตที่ ๓ เป็นเส้นเลียบตามแนวเส้นแบ่งเขตตำบลศรีราชากับตำบลสุรศักดิ์ไปทางทิศตะวันตกเฉียงเหนือ ผ่านทางหลวงแผ่นดินหมายเลข ๓ กรุงเทพมหานคร - ตราด ตรงกม. ๑๑๙ + ๕๕๐ และเลียบเขตโรงพยาบาลสมเด็จ ณ ศรีราชา ถึงหลักเขตที่ ๔ซึ่งตั้งอยู่ที่ฝั่งทะเลด้านตะวันตกจากหลักเขตที่ ๔ เป็นเส้นตรงไปทางทิศตะวันออกเฉียงเหนือถึงหลักเขตที่ ๕ ซึ่งตั้งอยู่ตรงจุดที่ห่างจากศูนย์กลางวงเวียนทางเข้าเกาะลอยไปตามแนวถนนเกาะลอยเป็นเส้นตรงลงไปในทะเล ระยะ ๑,๑๐๐ เมตรจากหลักเขตที่ ๕ เป็นเส้นตรงไปทางทิศตะวันออกเฉียงเหนือบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลเมืองศรีราชา ให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลตำบลศรีราชาซึ่งพ้นจากตำแหน่งในวันที่พระราชกฤษฎีกานี้ใช้บังคับ เพื่อดำเนินกิจการในหน้าที่ของคณะเทศมนตรีเทศบาลเมืองศรีราชาไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหารศิลปอาชานายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาจัดตั้งเทศบาลเมืองศรีราชาจังหวัดชลบุรี พ.ศ. ๒๕๓๘(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากเทศบาลตำบลศรีราชาในท้องที่ตำบลศรีราชา อำเภอศรีราชา จังหวัดชลบุรี มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลเมืองศรีราชา จังหวัดชลบุรี จึงจำเป็นต้องตราพระราชกฤษฎีกาปิติวรรณ/จัดทำ๗ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๒/ตอนที่ ๔๐ ก/หน้า ๔๕/๒๔ กันยายน ๒๕๓๘